P R O C E S - V E R B A L

Încheiat astăzi 30.06.2022, în şedinţa ordinară a Consiliului Local al comunei Vădeni, județul Brăila la care participă un număr de treisprezece consilieri din totalul de treisprezece.

La şedinţă participă de drept dna Coman Stanca – primarul comunei și dra Mustaţă Lenuţa – secretarul general al comunei.

De asemenea, participă și dna Ghelase Ștefana – inspector compartimentul financiar – contabil.

Dra Mustaţă Lenuţa supune aprobării procesul – verbal de la şedinţa anterioară.

Nefiind obiecţiuni, procesul – verbal este aprobat cu unanimitate de voturi.

Președintele de ședință prezintă ordinea de zi:

1. *Proiect de hotărâre* privind validarea virărilor de credite bugetare în cadrul aceluiași capitol bugetar, precum și modificarea repartizării pe trimestre a unor cheltuieli bugetare, efectuate prin dispoziție a autorității executive în calitate de ordonator principal de credite al bugetului local *– inițiator primar;*

2.  *Proiect de hotărâre* privind aprobarea scutirii impozitului pe terenuri cu destinaţie agricolă şi clădiri deţinute şi utilizate de societăţi comerciale (membrii cooperatori) aflate în inventarul/patrimoniul acestora, care au comercializat minimum 50% din producţia valorificată în anul fiscal anterior celui care se acordă scutirea prin/către Braicoop Cooperativa Agricolă, de la plata pentru anul 2022 către bugetul comunei Vădeni, județul Brăila *– inițiator primar;*

3. *Proiect de hotărâre* privind aprobarea trecerii din domeniul public al comunei Vădeni, județul Brăila, în domeniul privat al comunei a clădirii „fosta Grădiniță Praporgescu, sat Baldovinești” și a lotului 2 de teren aferent cu număr cadastral 77418, în suprafață de 11.317 m2 *– inițiator primar;*

4. *Proiect de hotărâre* privind stabilirea sărbătorii anuale „ZIUA COMUNEI VĂDENI” în data de 1 octombrie *– inițiator primar;*

5. *Proiect de hotărâre* privind completarea Nomenclatorului stradal prin aprobarea atribuirii denumirii unei străzi din satul Vădeni, comuna Vădeni, județul Brăila *– inițiator primar;*

*6. Proiect de hotărâre* privind aprobarea Regulamentului de organizare și funcționare al Primăriei comunei Vădeni, județul Brăila *– inițiator primar;*

*7*.  *Alte probleme.*

Dna primar solicită suplimentarea ordinii de zi cu încă un punct, respectiv *Proiect de hotărâre* pentru însușirea Contractului privind folosirea infrastructurii sistemului de distribuție a energiei electrice pentru realizarea serviciului public de iluminat *– inițiator primar.*

Preşedintele de şedinţă supune la vot ordinea de zi, cu suplimentarea solicitată, care se aprobă în unanimitate de voturi.

Se trece la **punctul unu** din ordinea de zi: *Proiect de hotărâre* privind validarea virărilor de credite bugetare în cadrul aceluiași capitol bugetar, precum și modificarea repartizării pe trimestre a unor cheltuieli bugetare, efectuate prin dispoziție a autorității executive în calitate de ordonator principal de credite al bugetului local *– inițiator primar.*

Preşedintele de şedinţă prezintă proiectul de hotărâre cu materialele anexate și invită la dezbateri.

-dna Ghelase Ștefana – prezintă raportul de specialitate, precizând că trebuie validată dispoziția emisă de primar.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul doi** din ordinea de zi: *Proiect de hotărâre* privind aprobarea scutirii impozitului pe terenuri cu destinaţie agricolă şi clădiri deţinute şi utilizate de societăţi comerciale (membrii cooperatori) aflate în inventarul/patrimoniul acestora, care au comercializat minimum 50% din producţia valorificată în anul fiscal anterior celui care se acordă scutirea prin/către Braicoop Cooperativa Agricolă, de la plata pentru anul 2022 către bugetul comunei Vădeni, județul Brăila *– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate, precizând că au fost depuse 3 cereri pentru scutire de impozit, dar doar un dosar este complet, după multe discuții purtate cu solicitanții.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul trei** din ordinea de zi *Proiect de hotărâre* privind aprobarea trecerii din domeniul public al comunei Vădeni, județul Brăila, în domeniul privat al comunei a clădirii „fosta Grădiniță Praporgescu, sat Baldovinești” și a lotului 2 de teren aferent cu număr cadastral 77418, în suprafață de 11.317 m2 *– inițiator primar;*

Preşedintele de şedinţă prezintă proiectul de hotărâre și dă cuvântul dnei Mustață Lenuța care expune raportul de specialitate, precizând că trebuie demolată clădirea ”fosta Grădiniță Praporgescu”, clădire dezafectată de zeci de ani, ajunsă o ruină, iar terenul aferent de 11.317 mp să fie folosit ori pentru atribuire loturi de casă, ori în alte scopuri hotărâte de consiliul local.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul patru** din ordinea de zi: *Proiect de hotărâre* privind stabilirea sărbătorii anuale „ZIUA COMUNEI VĂDENI” în data de 1 octombrie *– inițiator primar.*

Preşedintele de şedinţă prezintă proiectul de hotărâre cu materialele anexate și invită la dezbateri.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul cinci** din ordinea de zi: *Proiect de hotărâre* privind completarea Nomenclatorului stradal prin aprobarea atribuirii denumirii unei străzi din satul Vădeni, comuna Vădeni, județul Brăila *– inițiator primar.*

Preşedintele de şedinţă prezintă proiectul de hotărâre cu materialele anexate și invită la dezbateri.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul șase** din ordinea de zi: *Proiect de hotărâre* privind aprobarea Regulamentului de organizare și funcționare al Primăriei comunei Vădeni, județul Brăila *– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate, precizând că, față de ROF - ul aprobat prin HCL nr.68/29.07.2020, au fost completate sau modificate atribuțiile asociate posturilor și, de asemenea, s-a desființat compartimentul pază comunală și s-au trecut posturile și fișele posturilor la compartimentul deservire.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul șapte** din ordinea de zi: *Proiect de hotărâre* pentru însușirea Contractului privind folosirea infrastructurii sistemului de distribuție a energiei electrice pentru realizarea serviciului public de iluminat *– inițiator primar.*

Preşedintele de şedinţă prezintă proiectul de hotărâre cu materialele anexate și invită la dezbateri.

-dna primar – după cum știm, la nivelul comunei, gestiunea serviciului de iluminat public se realizează prin gestiune delegată. Totuși, este necesar să încheiem și contract privind folosirea infrastructurii sistemului de distribuție a energiei electrice pentru realizarea serviciului public de iluminat, conform Contractului – cadru aprobat de ANRE/ANRSC.

Contractul s-a încheiat între Distribuție Energie Electrică România S.A. – Sucursala Brăila și Autoritatea locală și l-au propus spre însușire Consiliului local.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul opt** din ordinea de zi: *Alte probleme.*

-dl Mărăndoiu Ionel – consilier local – care este stadiul extinderii rețelei de alimentare cu gaze naturale?

-dna primar – suntem în grafic, ni s-au mai cerut de la Minister câteva clarificări pe care urmează să le rezolvăm. Întrucât pentru comuna noastă este vorba doar de extinderea rețelei, s-ar putea să obținem aprobare pentru investiție. Mai greu va fi pentru comunele care acum vor să înființeze astfel de rețele.

-dna Dănăilă Liliana - consilier local – ce se întâmplă cu energia electrică? Sunt opriri prea dese ale alimentării cu energie electrică și, când se repornește, tensiunea este prea mare. Riscăm să ni se ardă toate electrocasnicele.

-dna primar – trebuie luat legătura cu furnizorul de energie electrică pentru rezolvarea problemelor.

Nu sunt alte probleme şi dna Gheorghe Nica, preşedintele de şedinţă, declară încheiate lucrările şedinţei.

Drept pentru care s-a întocmit prezentul proces-verbal.

PREŞEDINTE DE ŞEDINȚĂ, SECRETAR GENERAL,

Nica GHEORGHE Lenuța MUSTAȚĂ